钦定古今图书集成/明伦汇编/人事典/第089卷 > 朱子大全集 > 《代仆射濮阳公遗表》李商隐
## 钦定古今图书集成/明伦汇编/人事典/第089卷 > 朱子大全集 > 《代仆射濮阳公遗表》李商隐

臣某言：“臣闻蝼蚁知雨，虽通感于元天；蒲柳望秋，必
凋华于厚夜。”况臣摄生寡要，将命无方，寒暑顿侵，精
神坐竭。灶乏传薪之火，馀焰几何；隙无留影之驹，残
光即尽。叩心恋阙，忍死封章，叫白日而不回，望青天
而永诀。臣某中谢。臣虽忝望族，本实将家。自先臣出
㹅郊圻，遇任大国，静无师旅，被服元化，翱翔盛时。遂
与季弟参无，俱以词场就贡，久而不调，因以上书自
荐，求通干时愿试。芸香作吏，始筮仕于德宗；瑞节临
戎，复分忧于陛下。虽性分有限，而忠诚不移。固无韩
彭为将之能，实慕赵窦散财之义。两逾岭峤，四建牙
旗，约己洁身，绝甘分少。良田五顷，虑莫及于子孙；厚
禄万锺，惠颇霑于宾客。恭承诏命，以守藩条。而掌事
者徒以元和中吕元膺留守东都，李师古潜谋洛邑，
托以郡邸，入之甲兵。臣当时为元膺宾僚，值师古窃
发，蓝衫不脱，竹简仍持，因为麾兵，虏其明帅，遂以将
材相许，戎统见期。颉顽遐途，纂修旧服，光荣以再，迁
授频仍。昨者分领许昌，兼临河内，当上党阻兵之始，
是孽童拒诏之初。臣方将奋励疲驽，指挥精锐。所冀
解鞍赤狄，息驾晋城，大攘蜂虿之群，以雪人神之愤。
自前月某日后，军声大振，贼势稍衰。人一其心，士百
其勇。燕颔有相，曾无定远之期；马革裹尸，实负伏波
之愿。而精诚靡著，素心见违。援枹之意方坚，就木之
期俄及。忽自今月某日，疾生腹藏，弊及筋骸。药剂之
攻击愈深，神理之祷祠无益。固已誊名鬼箓，收气人
寰，复燃无望于死灰，更起难同于仆树。然臣素窥长
者，曾慕达人，省于变化之端，粗识死生之理。岂其有
贪富贵，敢冀延长。但以未报国恩，未诛贼党，视胄长
免，对弓莫弯。思犬马以自悲，悼钟漏之先迫，志有所在，伤如之何？抚节而乏泪以流，伏弢而无血可“臣
某中谢。其行营三军已举，牒差某官某，河阳留务差
某官某，怀州留务差某官某”讫并皆授之方略，各有
司存，至于旬日，必无逗挠。臣又伏思任司农大卿之
日，授忠武统帅之时，紫殿承恩，彤庭入对，躬胆尧日，
亲沐舜风，获睹陛下神武之姿，获闻陛下忧勤之旨，
即北蕃小寇，东土微妖，亦何足烦陛下之甲兵，污“陛
下之𫓧锧。伏望时推明略，光阐睿图，内则收德裕让
夷绅弦之嘉谟，外则任彦佐允达宰沔之威力，廓清
华夏，昭荐祖宗。然后废玉勒成，镂金垂烈，臣虽百死，
复何恨焉！臣精爽已亏，言辞失次，气无复续，蒙以纩
而莫胜；口不能言，饭用贝而何益？故园千里，明君万
年，永将覆载之恩，长入幽明之路。”残魂不昧。虽《温序》
之思归。枯骨有知。遇杜回而必抗。回望圣代哀号不
能无任荒惙攀恋之至。